Държавен вестник, бр. 102, 2003 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  102
МИНИСТЕРСТВО
НА ОКОЛНАТА СРЕДА И ВОДИТЕ
ПРОТОКОЛ
за устойчивите органични замърсители към
Конвенцията за трансгранично замърсяване
на въздуха на далечни разстояния от 1979 г.
(Ратифицирана със закон, приет от XXXVIII
Народно събрание на 12 април 2001 г.—ДВ, бр. 42
от 2001 г. В сила от 23 октомври 2003 г.)
Страните,
изпълнени с решителност за осъществяване
на Конвенцията за трансгранично замърсяване
на въздуха на далечни разстояния,
като отчитат, че емисиите на много от ус-
тойчивите органични замърсители се пренасят
през междудържавните граници и се отлагат в
Европа, Северна Америка и Арктика, далече от
мястото на произхода им, и че атмосферата е
преобладаващата среда за техния пренос,
като съзнават, че устойчивите органични
разтворители практически не се разлагат в при-
родната среда при нормални условия и че при-
чиняват отрицателни ефекти върху човешкото
здраве и околната среда,
обезпокоени от факта, че устойчивите ор-
ганични замърсители имат способността за ку-
мулативна биомултипликация в горните тро-
фични нива, достигайки концентрации, които
могат да предизвикат ефекти върху здравето
на изложените на въздействието им хора и диви
животни,
като признават, че екосистемите в Арктика
и особено нейните коренни жители, чиято прех-
рана са арктическите бозайници и риба, се на-
мират под особена заплаха поради кумулатив-
ната биомултипликация на ефектите на устой-
чивите органични замърсители,
като съзнават, че мерките по ограничаване-
то на емисиите на устойчивите органични за-
мърсители също така ще спомогнат за опазва-
не на околната среда и човешкото здраве в ра-
йоните извън границите на Икономическата
комисия за Европа при Организацията на обе-
динените нации, включително Арктика и меж-
дународните води,
като вземат решение да предприемат мерки
за предвиждане, предотвратяване или свежда-
не до възможния минимум емисиите на някои
трайни органични замърсители в съответствие
с подхода на предварително обезопасяване,
посочен в Принцип 15 на Декларацията от Рио
де Жанейро,
като потвърждават, че съгласно Хартата на
Обединените нации и принципите на междуна-
родното право държавите имат суверенни пра-
ва да експлоатират собствените си ресурси в
съответствие с националната си политика в
областта на опазването на околната среда и
развитието и носят отговорност да не допуснат
дейности под тяхната юрисдикция или контрол
да причинят вреди на околната среда на тери-
торията на други държави или райони извън
рамките на националната им юрисдикция,
като отбелязват необходимостта от дейст-
вия на глобално равнище срещу устойчивите
органични замърсители и като напомнят за
ролята съгласно Глава 9 от “Дневен ред 21”,
отредена на регионалните споразумения за сък-
ращаване на глобалното трансгранично замър-
сяване на въздуха, и по-специално тази на Ико-
номическата комисия за Европа при Органи-
зацията на обединените нации за обмена на
натрупания там регионален опит с другите ра-
йони по света,
като признават съществуването на действа-
щи субрегионални, регионални и глобални ре-
жими, включително и международни докумен-
ти, регулиращи движението на опасните отпа-
дъци, трансграничния им пренос и отстранява-
нето им, по-специално Конвенцията от Базел
за контрол на трансграничните превози на опас-
ните отпадъци и тяхното отстраняване,
като вземат предвид, че преобладаващите
източници на замърсяване на въздуха, спомага-
щи за натрупването на устойчивите органични
замърсители, са използването на някои пести-
циди, както и производството и приложението
на някои химикали, а също така непредумиш-
леното образуване на някои вещества при изга-
ряне на отпадъците, горивните процеси, произ-
водството на метали и функционирането на
мобилни източници,
като отчитат съществуването на методи и
практика в управлението, осигуряващи възмож-
ности за съкращаване на атмосферните емисии
на устойчивите органични замърсители,
като съзнават необходимостта от икономи-
чески ефективен регионален подход в борбата
със замърсяването на въздуха,
като отбелязват важния принос на частния
и неправителствен сектор в натрупаните зна-
ния за последиците, причинени от устойчивите
органични замърсители, съществуващите алтер-
нативни решения и методи за намаляването на
тези вещества, както и ролята им в съдействи-
ето за съкращаване на емисиите на трайни ор-
ганични замърсители,
като отчитат, че мерките, предприемани за
съкращаване на емисиите от устойчиви орга-
нични замърсители, не следва да бъдат средст-
во за произволна или неоправдана дискрими-
нация или скрита форма за ограничаване на
международната конкуренция и търговия,
като се съобразяват със съществуващите
научни и технически данни за емисиите, атмос-
ферните процеси и ефектите на устойчивите
органични замърсители върху здравето на чо-
века и околната среда, както и за разходите за
борба със замърсяването, и като признават не-
обходимостта от продължаване на научно-тех-
ническото сътрудничество с цел по-дълбоко
проникване в същността на тези проблеми,